Reuse beloning oor bloulig-rowers wat motoriste kaap‘n Johannesburgse man het ŉ reuse beloning uitgeloof vir inligting rakende ’n bende bloulig-rowers wat hom en talle ander motoriste die afgelope twee weke in Gauteng gekaap het. Ryan Pickford is sowat ŉ week gelede gekaap nadat hy sy vrou en pasgebore babaseun in die Morningside-kliniek besoek het. Hy is glo deur ŉ groep mans, wat beweer het hulle is polisiebeamptes, van die pad af getrek. Die mans het sy motor deursoek voor hulle hom geboei en in hulle motor geprop het. Die mans was in volle polisieuniform geklee en met R5 gewere gewapen. Een van die mans het met Pickford se Porsche Cayenne weggery. Hy is vir langer as ŉ uur aangehou voor die kapers hom in ŉ veld naby Centurion afgelaai het. Pickford het intussen ŉ beloning van R100 000 uitgeloof vir inligting wat kan help om die bende vas te trek en ook die polisiebeamptes wat glo hierby betrokke is uit te wys. Die polisie het verlede week gesê die bende bestaan uit tussen drie en vyf mans wat gewoonlik in ’n wit (VW) Golf, met ’n blou lig op die dak rondry. Lees meer hier.